કમિટીમાં કરવામાં આવેલી ચર્ચા મુજબ કેટલાક વિદ્યાર્થીઓ નાપાસ નહીં થવાના વિશ્વાસના કારણે અભ્યાસ પ્રત્યે બેદરકાર બને છે. ઉચ્ચ અભ્યાસ સમયે વિદ્યાર્થીઓના શિક્ષણનો પાયો નબળો રહેલો હોવાથી ઉપલા વર્ગમાં તે નાપાસ થાય છે અને ધો. ૧૦ કે ૧૨માં નાપાસ થવાના કારણે વધુ અભ્યાસ કરવાની છોડી દેતાં બાળકનો વિકાસ અટકે છે અને તેનો આત્મવિશ્વાસ પણ નબળો પડે છે. આવા અનેક કારણોસર શૈક્ષણિક રીતે નબળાં બાળકોને ચઢાવો પાસ કરવાના બદલે નાપાસ કરવાની ભલામણ પ્રત્યે ખુદ રાજ્ય સરકાર પણ હકારાત્મક અભિગમ ધરાવે છે.